b'\n_START_ARTICLE_\nEn mur af tavshed\n_START_SECTION_\nHandling\n_START_PARAGRAPH_\nHvert \xc3\xa5r mister 4.000 danske b\xc3\xb8rn deres far eller mor. Alligevel har ni ud af ti skoler ikke nogle planer for, hvad man stiller op i tilf\xc3\xa6lde af d\xc3\xb8dsfald i et barns familie. Teenagegruppen i \xc3\x85lborg er en samtalegruppe for b\xc3\xb8rn, der har mistet \xc3\xa9n af deres for\xc3\xa6ldre. I gruppen sidder Jes Dige, terapeut i Kr\xc3\xa6ftens Bek\xc3\xa6mpelse. Hans opgave er at tale med b\xc3\xb8rnene og bryde den tavshed, der ofte omgiver dem i hjem og skole. Og han giver r\xc3\xa5d til omgivelserne om, hvordan man kan n\xc3\xa6rme sig det sv\xc3\xa6re emne. Den 12-\xc3\xa5rige Marie og den 17-\xc3\xa5rige Gitte har begge mistet deres mor. Filmen f\xc3\xb8lger dem t\xc3\xa6t i et terapiforl\xc3\xb8b, hvor de taler om de mange tanker og f\xc3\xb8lelser, der udl\xc3\xb8ses af et tab af et n\xc3\xa6rt familiemedlem.'